ELTE BTK Művészetközvetítő és Zenei Intézet > Fekete Anikó
Kreatív szolfézs
1988-ban születtem Győrben. A Nemes Nagy Ágnes Humán SZKI színész szakos hallgatójaként végeztem (2009), majd a Károli Gáspár Református Egyetemen magyar szakon szereztem diplomát (2012). Ugyanitt színháztudományi mesterképzésen is abszolváltam (2015). Az ELTE Ének-zene – karvezetés alapképzését követően (2014) Ének-zene – andragógia tanári MA-t végeztem (2017). Jelenleg az ELTE Neveléstudományi Doktori Iskola hallgatójaként szaktárgyi pedagógiák alprogramban a kreatív zenélés oktatását kutatom.
Drámapedagógiával, színházi neveléssel, kreatív zenével, ének- és hangképzéssel, valamint kórusénekléssel foglalkozom.
Miközben a Nemes Nagy Ágnes Művészeti Szakgimnáziumban tanítok (kreatív zene, ének- és hangképzés, kóruséneklés), továbbképzéseken szoktam kreatív zenei workshopokat vezetni, valamint az ELTE BTK Zenei Tanszékén Kreatív szolfézs órákat tartok, mely tantárgy a leendő ének-zene tanárok gyakorlati felkészültségét erősíti.
Generációk diákszínháza (2018) című könyvemben számos cikk fellelhető a kreatív zene tanításának hatékonyságáról.
További publikációim az Új Pedagógiai Szemle, FÉLonline, Parlando, Zeneszó című folyóiratokban fellelhetőek.
Közéleti tevékenységemhez tartozik, hogy az Országos Diákszínjátszó Egyesület vezetőségi tagja vagyok (2013-), valamint a budapesti MégIs Társulatot vezetem (2007-).